# Annihilator

### De Viquipèdia

Annihilator
Annihilator en un concert a Oslo l'any 2007
Informació bàsica
Lloc d'origen | Ottawa, Ontario Canadà
Gènere | Heavy metal Thrash metal Speed metal
Anys en actiu | 1984—present
Discogràfica | Roadrunner, Epic, Attic, Hypnotic, CMC International, Music For Nations, Metal-Is, SPV, AFM
Web oficial | http://www.annihilatormetal.com
Membres de la banda
Dave Padden Jeff Waters

Annihilator és un grup canadenc de thrash metal creat per Jeff Waters l'any 1984. Al llarg de la seva carrera, Annihilator ha canviat moltes vegades la seva formació. Actualment el grup està format per Jeff Waters i Dave Padden. Els 3 últims àlbums d'estudi han inclòs Jeff Waters com a compositor principal, guitarrista i baixista i Dave Padden com a cantant. La resta de membres són contractats temporalment per Annihilator per als concerts que el grup realitza.

De la discografia d'Annihilator cal destacar els seus dos primers treballs, Alice in Hell (1989) i Never, Neverland (1990), que han esdevingut dos àlbums clàssics dins del thrash metal.

## [edita] Història

### [edita] Inicis

A l'any 1984, el guitarrista canadenc Jeff Waters va conèixer el cantant i compositor John Bates. Amb ell van gravar la cançó Annihilator. Després de contractar a un altre guitara, un baixista i a un bateria, van gravar la seva primera demo, Welcome To Your Death. Després de realitzar uns quants concerts, els components es van separar quedant Jeff Waters com a únic integrant de Annihilator.

A l'any 1986, Jeff Waters va gravar una nova demo, en aquest cas amb el mateix bateria que en la seva anterior demo, Paul Melek. Aquesta demo, titulada Phantasmagoria va comptar amb Jeff Waters encarregat de la guitarra, el baix i les veus. Al següent any, i després de gravar una altra demo, Jeff Waters es va traslladar a Vancouver després de parlar amb un màneger amb la intenció de gravar el seu primer àlbum . Allà va conèixer el bateria Ray Hartmann i van començar a practicar les diferents cançons de les demos llençades anteriorment.

### [edita] Alice in Hell

L'any 1988 Waters i Hartmann van començar a gravar el seu primer àlbum d'estudi, que es titularia Alice in Hell. Tot i no tenir encara un cantant i un segon guitarrista, van començar a gravar les altres pistes mentre buscaven els nous components. Com a baixista, Waters va contractar a Wayne Darley. Finalment, el baixista Randy Rampage es va encarregar de les veus tot i que altres músics també van participar en les veus en algunes cançons de l'àlbum. Per al procés de la segona guitarra, van tenir el problema que la discogràfica els hi exigia un segon guitarrista per a poder realitzar les sessions de fotos. L'escollit va ser Dave Scott Davis. L'àlbum Alice in Hell va sortir a la venda el 5 de setembre de 1989. Durant una gira amb el grup nordamericà Testament, Randy Rampage va abandonar el grup.

### [edita] Never, Neverland

Després que Rampage abandonés el grup, el cantant escollit va ser Coburn Pharr, exvocalista de Omen. Waters, Hartmann i Pharr van grabar el que seria el segon àlbum del grup, Never, Neverland. Les vendes de l'àlbum van ser superiors a l'Alice in Hell, consolidant a Annihilator com un dels grups canadencs amb més projecció internacional. A més, van actuar com a taloners del grup anglès Judas Priest en la gira de presentació del seu àlbum Painkiller a Europa. En aquesta gira no hi va ser present el que havia estat el segon guitarrista del grup, Dave Scott Davis. D'aquesta manera, en els concerts que van realitzar a Europa, Annihilator va comptar amb Jeff Waters com a únic guitarrista. Després de la gira, el cantant Pharr va abandonar el grup.

### [edita] Set the World on Fire

L'any 1992 va ser un any de molts de canvis dins d'Annihilator. El cantant Coburn Pharr va tornar al grup. A més, es va incorporar el guitarrista Neil Goldberg, provinent de Boston. Pharr va tornar a abandonar el grup de nou i va ser substituït per el cantant Aaron Randall, provinent de Vancouver. Poc temps després, el bateria Ray Hartmann va deixar el grup. A l'any 1993, el conegut bateria Mike Mangini es va unir al grup per recomanació del guitarrista Goldberg. Waters, Randall, Goldberg i Mangini van grabar el tercer àlbum del grup, Set the World on Fire a Vancouver. Tot i això, Mike Mangini no va participar en totes les cançons ja que tres cançons van ser grabades encara amb l'anterior bateria, Ray Hartmann i una altra, Phoenix Rising pel bateria Rik Fedyck. Amb Mangini com a bateria, Annihilator va fer una gira a Europa. Després d'aquesta gira, Mangini i Goldberg van abandonar el grup. Annihilator va contractar el bateria Randy Black i el guitarrista Dave Davis va tornar al grup. La formació completa d'Annihilator havia de fer una gira a Japó però com que el baixista Wayne Darley tenia prohibit entrar al país, Davis va haver d'aprendre amb el baix les cançons que tenien previst tocar i van realitzar la gira de nou només amb un sol guitarrista. Després d'aquesta gira, van realitzar una altra petita gira al Estats Units amb els mateixos components.

### [edita] Jeff Waters com a cantant: King of the Kill, Refresh the Demon i Remains

A l'any 1994 el cantant Aaron Randall va abandonar el grup deixant a Waters i a Black com a únics membres del grup. Ells dos van gravar als Watersound Studios l'àlbum King of the Kill amb Jeff Waters com a guitarrista (guitarra rítmica i solista), baixista i cantant. Jeff Waters va decidir encuidar-se també de les veus convençut per la seva xicota i el vocalista original del grup, John Bates, després que aquests el sentissin cantar la cançó Delivering the Goods, del grup Judas Priest[1]. En la gira de presentació del nou àlbum per Europa i Japó, Annihilator va comptar de nou amb el guitarrista Dave Davis a més del baixista Cam Dixon, que va abandonar el grup un cop acabada la gira.

A l'any 1996 Jeff Waters, Randy Black i Dave Davis van gravar el cinquè àlbum del grup, Refresh the Demon. Per a la posterior gira europea, Waters va contractar el bateria provinent de Victoria Dave Machander després que Black abandonés el grup. En lloc del baixista va ser ocupat per Lou Budjoso.

A l'any 1997, Jeff Waters va gravar en solitari el sisè àlbum del grup, Remains. Waters va tocar tots els instruments a més de desenvolupar les funcions de cantant.

### [edita] Criteria for a Black Widow

A l'any 1999, Waters Hartman i de nou amb Randy Rampage van començar a preparar el setè àlbum d'estudi del grup, Criteria for a Black Widow. L'àlbum es va publicar al Gener de l'any 2000. L'àlbum va ser seguit per dues gires europees que van comptar amb el baixista Russell Berguist. L'últim concert de la segona gira Waters va haver de cantar perquè Randy Rampage va ser expulsat d'Annihilator per un incident que havia tingut amb Waters.

### [edita] Època Comeau: Carnival Diablos i Waking The Fury

A l'any 2001 el novaiorquès Joe Comeau (exguitarrista del grup nordamericà Overkill) es va convertir en el nou cantant del grup. Waters, Hartmann i Comeau van gravar l'àlbum Carnival Diablos. L'àlbum va estar composat majoritàriament per Waters però el nou cantant del grup també hi va intervenir (sobretot en les lletres de les cançons). El baixista Berquist i el guitarrista Davis van tornar a ser contractats per a la gira europea.

Al següent any Randy Black va tornar al grup per substituir a Hartmann. Els tres van gravar l'àlbum Waking The Fury. Una altra vegada Annihilator va tornar a confiar amb Berquist com a baixista a més d'un nou guitarrista, Curran Murphy per al tour a Europa i Japó. Un dels concerts d'aquesta gira va servir perquè es publiqués el segon disc en directe del grup. El doble disc es va anomenar Double Live Annihilation i va ser publicat al Març de 2003.

Al juny del mateix any, Joe Comeau va deixar de ser el cantant d'Annihilator. Els motius reals que van provocar la sortida del novaiorquès no han estat aclarits del tot ni per Jeff Waters ni pel mateix cantant però Comeau va enviar un comunicat als mitjans de comunicació[2] per explicar que la seva marxa va ser provocada per Waters ja que va ser decisió del canadenc que Comeau deixés el grup no per motius musicals sinó per altres assumptes que no va va voler aclarir.

### [edita] Època Padden: All For You, Schizo Deluxe i Metal

El nou cantant escollit per Waters va ser un jove canadenc de Vancouver de només 27 anys, Dave Padden. Al mateix estiu, Annihilator va tocar en diferents festivals europeus amb Waters, Black, Murphy, Bergquist i Padden.

A l'any 2004 Mike Mangini, el bateria que ja havia gravat amb Annihilator a l'any 1993 l'àlbum Set the World on Fire es va unir a Waters i a Padden per gravar el següent àlbum del grup, All For You. Totes les cançons van ser cantades per Padden excepte la cançó Holding on que Waters es va reservar per a ell. Hi va haver-hi una nova gira com a suport al grup britànic Judas Priest. Els acompanyants de Padden i Waters van ser Murphy, el baixista Sandor De Bretan i el bateria Rob Falzano.

Al següent any Waters va contractar el bateria provinent de Ottawa per gravar de nou amb Padden l'onzè disc d'Annihilator, Schizo Deluxe. Com en l'anterior àlbum, Waters es va reservar una cançó on també cantava, Too Far Gone. El disc es va publicar al novembre de 2005. A l'any 2006 el grup va realitzar durant l'estiu diferents concerts a festivals Europeus. En aquest cas, Dave Padden també va tocar la guitarra a més de cantar. La resta de membres a part de Waters van ser de nou el baixista Berqguist i el bateria Ryan Ahoff.

A finals de l'any 2006, Waters va començar a treballar en l'onzè album d'Annihilator, juntament amb Padden i amb Mike Mangini (els mateixos membres que en la gravació de l'àlbum All For You). A diferència dels anteriors àlbums d'Annihilator, el nou àlbum, anomenat Metal va comptar amb la participació de nombrosos músics que van col·laborar en les diferents cançons de l'àlbum. Hi van ser presents entre altres Jesper Strømblad (guitarrista del grup suec In Flames), Alexi Laiho (guitarrista del grup finlandès Children of Bodom), Anders Bjørler (guitarrista del grup suec The Haunted), Corey Beaulieu (del grup nordamericà Trivium) entre d'altres. Com en els anteriors àlbums, Waters va cantar en una de les cançons, Operation Annihilation. L'àlbum va ser publicat el 16 d'abril de l'any 2007.

El mes d'Abril i Maig, el grup es va unir al grup nordamericà Trivium com a taloners en la gira que els d'Orlando feien a Europa en la presentació del seu nou disc The Crusade. Waters i Padden van estar acompanyats per dos músics molt joves i desconeguts: Alex Landenburg a la bateria i Brian Daemon al baix. Molts seguidors d'Annihilator no van veure bé que Annihilator, grup amb més de vint anys d'història fossin els taloners d'un grup molt més jove amb només tres àlbums d'estudi. Tot i això, Waters va declarar[3] que no tenia cap problema en ser els taloners de Trivium perquè el que realment manava eren els diners i Trivium, tot i el seu poc recurregut tenien molta més tirada (sobretot al Regne Unit) que no pas Annihilator. A més, va alegrar-se ja que d'aquesta manera molts seguidors que anessin a veure Trivium, descobririen per primera vegada Annihilator.

## [edita] Annihilator: Grup o projecte en solitari?

Jeff Waters en un concert d'Annihilator. Any 2007

Annihilator ha tingut a les seves files nombrosos músics però la majoria d'ells han durat poc temps. En una entrevista[4], Jeff Waters va declarar que Annihilator és un projecte d'ell en solitari i que realment els músics que té treballen per a ell i cobren a comissió. En una altra entrevista[1], va destacar que ell a més de composar totes les cançons de tocar la guitarra i el baix, també és el productor i enginyer ja que va crear uns estudis propis de gravació que porten el seu nom. A més va remarcar que d'aquesta manera, treballant sol, s'estalvia molts maldecaps i estrés degut a discrepàncies amb altres components del grup.

## [edita] Discografia

### [edita] Àlbums d'estudi

- Alice in Hell (1989)
- Never, Neverland (1990)
- Set the World on Fire (1993)
- King of the Kill (1994)
- Refresh the Demon (1996)
- Remains (1997)
- Criteria for a Black Widow (2000)
- Carnival Diablos (2001)
- Waking the Fury (2002)
- All for You (2004)
- Schizo Deluxe (2005)
- Metal (2007)

### [edita] Àlbums en directe

- In Command (1996)
- Double Live Annihilation (2003)

### [edita] Recopilatoris

- Bag of Tricks (1994)
- The Best of Annihilator (2004)

### [edita] DVD

- Ten Years In Hell (2006)

## [edita] Enllaços externs

- Pàgina web oficial
- My Space

## [edita] Referències

1. ↑ 1,0 1,1 Entrevista a Jeff Waters en la presentació de l'àlbum Remains a Metal Rules. 9 de Decembre de 1997 [1]
2. ↑ Comunicat de Joe Comeau després de la sortida d'Annihilator aparegut a KNAC. 11 de Juny de 2003 [2]
3. ↑ Entrevista a Jeff Waters en la presentació de l'àlbum Metal i la gira amb Trivium a Bleeding for Metal. 10 de Juny de 2007 [3]
4. ↑ Entrevista a Jeff Waters en la presentació de l'àlbum All For You a Lords of Metal. Any 2004 [4]

| A Wikimedia Commons hi ha contingut multimèdia relatiu a: Annihilator

Obtingut de "http://ca.wikipedia.org../../../a/n/n/Annihilator.html"

Categories: Heavy metal | Grups de música canadencs

##### Views

- Article
- Discussió
- Revisió actual

##### Cerca

##### En altres llengües

- Česky
- Dansk
- Deutsch
- English
- Español
- Suomi
- Français
- Italiano
- Nederlands
- ‪Norsk (bokmål)‬
- Polski
- Português
- Svenska
- Türkçe
- Українська